**Hvordan skal vi skrive tall?**

**Tallenes tale skal være klar – da bør også skrivemåten være på plass. Når skal vi skrive tall med bokstaver, og når bør vi velge siffer? Mange er også usikre på bruken av mellomrom ved store tall.**

En våken leser av språkprofilen savner en presisering av reglene for skrivemåten av talluttrykk. Her er noen av de viktigste reglene:

**Små tall**Små tall skriver vi som regel med bokstaver. Vi regner tall til og med tolv som små.

* ti arkitekter og to samfunnsgeografer
* fire vafler og tolv fyrstekaker

Innenfor samme setning eller samme avsnitt bør vi være konsekvente og velge enten siffer eller bokstaver.

I tekster der tallene er hovedsaken, bør vi vanligvis skrive alle tall med siffer, f.eks. i tabeller og matematiske utgreiinger.

**Store tall**Store tall ordner vi i grupper på tre og tre siffer. Det skal ikke være punktum noe sted.

* 2 500 000 m2
* 2 500 byggesaker

Firesifrede tall kan også skrives sammen.

* 2500 byggesaker

**Tallkombinasjoner**  
Det skal være mellomrom før og etter plusstegn, minustegn, divisjonstegn, multiplikasjonstegn og likhetstegn.

* 5 + 6 = 11
* a x b
* 25 : 3 = 5

Det skal være mellomrom mellom tallet og enhetssymbolet.

* 5 m
* 5 min
* 5,5 %

Les mer om reglene for skrivemåten av tall hos [Språkrådet](http://www.sprakradet.no/Sprakhjelp/Skriveregler_og_grammatikk/Tall/#sammensetninger).